Id-Deċiżjoni tal-Kummissjoni
tad-29 ta’ Jannar 2004
li temenda d-Deċiżjoni tal-Kunsill 97/788/KE fir-rigward ta’ verifiki mwettqa mis-Serbja u l-Montenegro li jikkonċernaw il-manutenzjoni ta’ varjetajiet ta’ għalf, pitravi, żejt u pjanti
(notifikata bid-dokument numru K(2004) 147)
(Test b’relevanza għaż-ŻEE)
(2004/120/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Deċżijoni tal-Kunsill 97/788 tas-17 ta’ Novembru 1997 dwar l-ekwivalenza ta’ verifiċi fuq prattiċi għall-manutenzjoni ta’ varjetajiet imwettqa f’pajjiżi terzi [1], u b’mod partikolari l-Artikolu 2 tagħha,
Billi:
(1) D-Deċiżjoni 97/788/KE stabbilit li l-verifiki uffiċjali fuq prattiċi għall-manutenzjoni ta’ varjetajiet imwettqa fuq f’pajjiżi terzi għal ċerti speċi joffru l-istess garanziji bħal dawk imwettqa mill-Istati Membri, skond id-Direttiva tal-Kunsill 2002/53/KE tat-13 ta’ Ġunju 2002 dwar il-katalogu komuni ta’ varjetajiet ta’ speċi ta’ pjanti agrikoli [2].
(2) D-Deċiżjoni 97/788 tgħodd għar-Repubblika Federali tal-Jugoslavja (issa magħrufa bħala s-Serbia u l-Montenegro) biss fir-rigward ta’ varjetajiet ta’ ċerti speċi.
(3) Eżami tar-regoli tas-Serbia u l-Montenegro u l-mod li bih huma applikati fir-rigward ta’ l-ispeċi elenkati fid-Direttiva tal-Kunsill 66/401/KEE ta’ l-14 Ġunju 1966 dwar il-marketing ta’ għalf miż-żerriegħa tal-pjani [3], firDirettiva tal-Kunsill 2002/54/KE tat-13 ta’ Ġunju 2002 dwar il-marketing ta’ żerriegħa tal-pitravi [4] u fid-Direttiva tal-Kunsill 2002/57/KE tat-13 ta’ Ġunju 2002 dwar il-marketing ta’ żerriegħa taż-żejt u pjanti tal-fibri [5] wera li l-verifiki fuq prattiċi għall-manutanzjoni tal-varjetajiet toffri l-istess garanziji bħal dawk imwettqa mill-Istati Membri.
(4) L-ekwivalenza mogħtija lis-Serbia u l-Montenegro għandha tiġi estiża għal dawn l-ispeċi addizzjonali.
(5) Id-Deċiżjoni 97/788/KE għandha għalhekk tiġi hekk emendata.
(6) Il-miżuri li għalihom tipprovdi din id-Deċiżjoni huma skond l-opinjoni tal-Kumitat Permanenti dwar Żerriegħa u Materjal ta’ Propagazzjoni għall-Agrikoltura, Ortikoltura u Forestrija,
ADOTTAT DIN ID-DEĊIŻJONI:
Artikolu 1
L-Anness li jinsab mad-Deċiżjoni 97/788/KE huwa emendat kif ġej.
Fid-daħla biżwit il-kodiċi "YU" li tirrelata mar-Repubblika Federali tal-Jugoslavja, "66/402" hija sostitwita bi "66/401, 66/402, 2002/54 u 2002/57".
Artikolu 2
Din id-Deċiżjoni hija ndirizzata lill-Istati Membri.
Magħmul fi Brussel, fid-29 ta’ Jannar 2004.